Diari Oficial de la Generalitat Valenciana


Sumari del DOGV 6185, del 15-01-2010 (2010/63)

ORDRE de 29 de desembre de 2009, de la Conselleria d'Indústria, Comerç i Innovació, per la qual es convoquen nou beques de pràctiques professionals de postgraduats per a completar la formació en matèria de consum, per a l'exercici 2010.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6185

Data del DOGV
:   15-01-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/63


Data del document
:   29-12-2009

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE de 29 de desembre de 2009, de la Conselleria d'Indústria, Comerç i Innovació, per la qual es convoquen nou beques de pràctiques professionals de postgraduats per a completar la formació en matèria de consum, per a l'exercici 2010. [2010/63]  
En el marc de la política dirigida a l'especialització de llicenciats universitaris i a fi de contribuir a la formació d'especialistes en matèria de consum, a proposta de la Direcció General de Comerç i Consum, la Conselleria d'Indústria, Comerç i Innovació convoca nou beques de pràctiques professionals de postgraduats, dins de l'àmbit de l'administració pública valenciana.  
S'assenyala, en virtut del que establix l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, que la present convocatòria d'ajudes no requerix la notificació o comunicació a la Comissió Europea per no reunir tots els requisits de l'apartat 1 de l'article 87 del Tractat CE, ja que les subvencions que es concedisquen en cap cas finançaran activitats econòmiques.  
En virtut de les facultats que m'atorguen l'article 28 de la Llei 5/1983, de 30 de desembre, del Consell, i l'article 7.3 del Decret 132/2009, de 4 de setembre, del Consell, pel qual es regula la concessió de beques,  
ORDENE  
Article 1. Objecte de la convocatòria  
L'objecte de la present ordre és convocar nou beques de pràctiques professionals per a postgraduats universitaris en la llicenciatura de Dret, a fi de completar i desenvolupar la seua formació mitjançant la realització de pràctiques professionals en matèria de consum dins de l'àmbit competencial de la Generalitat.   
Article 2. Aprovació de les bases  
Aprovar les bases per les quals es regula esta convocatòria, que s'inclouen com a annex de la present ordre.  
Article 3. Finançament de les beques  
L'import global màxim destinat a atendre estes beques és de 63.000 euros i es finançarà a càrrec de la línia T4636, del capítol IV, del programa 443.10, consignada en el Projecte de Llei de Pressupostos de la Generalitat per al 2010.  
DISPOSICIONS ADDICIONALS  
Primera  
La concessió de les ajudes previstes en esta ordre estarà condicionada a l'existència de crèdit adequat i suficient per a això en els pressupostos de la Generalitat per a l'exercici 2010, d'acord amb l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa.  
Segona  
1. En el cas que els documents que han d'acompanyar la sol·licitud de concessió de les beques ja estigueren en poder de l'administració actuant, el sol·licitant podrà acollir-se al que establix l'article 35 de la LRJAP, sempre que s'hi facen constar la data i l'òrgan o dependència en què es presentaren o, si és el cas, s'emeteren, sempre que no hagen transcorregut més de cinc anys des de l'acabament del procediment a què corresponguen.  
2. En els supòsits d'impossibilitat material d'obtenir el document, l'òrgan competent podrà demanar-ne al sol·licitant la presentació, o, si de cas hi manca, l'acreditació per altres mitjans dels requisits a què fa referència el document, amb anterioritat a la formulació de la proposta de resolució  
Tercera  
Les dades personals de les persones sol·licitants recollides en el transcurs del procediment seran incloses en un fitxer automatitzat de l'òrgan convocant, en els termes i les condicions que es recullen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1.720/2007, de 21 de desembre, pel qual s'aprova el reglament de desplegament de la indicada llei orgànica.  
DISPOSICIONS FINALS  
Primera  
Es faculta el secretari autonòmic d'Indústria, Comerç i Innovació per a dictar les disposicions i adoptar les mesures que considere oportunes per al desplegament i l'aplicació del que disposa la present ordre.  
Segona  
La present ordre entrarà en vigor l'endemà de la publicació en el Diari Oficial de la Comunitat Valenciana.  
Tercera  
Contra la present convocatòria es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que s'ha disposat als articles 10.1.a) i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició del recurs potestatiu de reposició davant d'este òrgan d'acord amb els articles 116 i 117 de la LRJPAC, i sense perjudici que l'interessat utilitze qualsevol altre recurs que estime procedent.  
València, 29 de desembre de 2009  
El conseller d'Indústria, Comerç i Innovació i   
vicepresident primer del Consell,  
VICENTE RAMBLA MOMPLET  
ANNEX  
Bases de la convocatòria per a la concessió de nou beques de pràctiques professionals de postgraduats per a completar la formació en matèria de consum, per a l'exercici 2010  
Primera. Objecte de la convocatòria  
1. L'objecte de la present ordre és convocar, en règim de concurrència competitiva, nou beques de pràctiques professionals per a postgraduats universitaris en la llicenciatura de Dret, a fi de completar i desenvolupar la seua formació mitjançant la realització de pràctiques professionals en matèria de consum dins de l'àmbit competencial de la Generalitat.   
2. Dues de les beques es desenvoluparan al Servei Territorial de Consum de Castelló, dues al Servei Territorial de Consum d'Alacant, dues al Servei Territorial de Consum de València i tres a l'Àrea de Consum de la Direcció General de Comerç i Consum a València.  
3. El règim de les beques serà el que es determina en les bases següents i en el Decret 132/2009, de 4 de setembre, del Consell, pel qual es regula la concessió de beques.  
4. La tutoria de les beques per a la coordinació i orientació de l'activitat a exercir serà realitzada per la Direcció de l'Àrea de Consum de la Direcció General de Comerç i Consum, que assignarà les funcions a realitzar en el curs de les seues pràctiques, realitzarà el seguiment i donarà el suport necessaris, resolent els dubtes que puguen sorgir, i n'avaluarà l'aprofitament.  
Segona. Requisits dels sol·licitants  
1. Podran optar a la concessió de les beques d'esta ordre les persones que complisquen els requisits següents:  
a) No ser major de 35 anys.  
b) Estar en possessió del títol oficial de llicenciatura en Dret, expedit o homologat per les autoritats espanyoles corresponents, i que no hagen transcorregut més de cinc anys des de la seua finalització.  
c) No haver sigut beneficiari de beques de pràctiques de professionals en la Generalitat per un període igual o superior a 36 mesos, a comptar del 9 de setembre de 2009.  
d) No estar sotmés a les prohibicions per a obtenir la condició de beneficiari establides en l'article 13 de la Llei 38/2009, de 17 de novembre, General de Subvencions (en avant, LGS), cosa que s'acreditarà mitjançant la declaració responsable inclosa en la sol·licitud.  
e) Disposar de cobertura sanitària.  
f) Nacionalitat espanyola o de qualsevol país membre de la Unió Europea.  
g) Ser desocupat.   
2. Els sol·licitants hauran de reunir els requisits i les condicions de la present convocatòria al terme del termini de presentació de les sol·licituds.  
3. No podran optar a una beca les persones que en el moment de publicar-se la convocatòria ja gaudisquen d'una beca de pràctiques professionals en la Generalitat, llevat que es concórrega a la mateixa beca que es gaudix, o que resten menys de dos mesos per a la seua finalització.  
Tercera. Durada i pròrroga  
1. El període inicial de gaudi de la beca en l'exercici 2010 començarà en la data que s'indique en la resolució de concessió, data que no podrà ser anterior a l'1 de juny del 2010, i finalitzarà el 31 de desembre del 2010.  
2. Les beques podran prorrogar-se sense necessitat de nova convocatòria per un període màxim de 12 mesos addicionals, sempre que hi haja la disponibilitat pressupostària corresponent i l'exercici de l'activitat que s'efectue així ho requerisca o aconselle, de conformitat amb el que disposa l'article 5 del Decret 132/2009, de 4 de setembre del Consell.  
Quarta. Dotació econòmica  
1. La quantia inicial de les beques es fixa per a cadascuna en mil euros (1.000 €) com a import total brut mensual, de conformitat amb la Resolució d'1 de novembre de 2009 del vicepresident segon del Consell i conseller d'Economia, Hisenda i Ocupació a què es referix l'article 17.1 del Decret 132/2009, de 4 de setembre, del Consell. En aquells supòsits que impliquen una meritació econòmica del beneficiari inferior a la corresponent a un mes natural, la prestació econòmica serà proporcional al dit període. Als pagaments realitzats s'aplicaran les corresponents retencions previstes en la normativa vigent.  
2. L'import de la beca es pagarà mensualment, després de la corresponent certificació de la tutoria a què fa referència l'apartat 4 de la base primera d'esta ordre sobre el compliment de les obligacions del becari i dels objectius de l'ajuda.  
3. En cas de pròrroga de les beques, en el segon període s'aplicarà la quantia que resulte aplicable d'acord amb la resolució de la conselleria competent en matèria d'economia, hisenda i ocupació vigent en eixe període.  
4. Les quantitats pagades en cap cas tindran el caràcter de salari o retribució, sinó d'ajuda econòmica per a les despeses que la beca comporta.  
Cinquena. Termini, lloc i forma de presentació de sol·licituds  
1. El termini de presentació de les sol·licituds serà de 15 dies hàbils, a comptar de l'endemà a la publicació d'esta ordre en el Diari Oficial de la Comunitat Valenciana.  
2. Les sol·licituds per a la concessió de les beques regulades en la present ordre hauran de dirigir-se a la Direcció General de Comerç i Consum i es presentaran en el Registre General de la Conselleria d'Indústria, Comerç i Innovació, carrer de Colom, número 32, codi postal 46540 de València, o mitjançant qualsevol altra de les formes previstes en l'article 38.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú (en avant, LRJAP).  
3. La sol·licitud es farà utilitzant el model normalitzat de l'annex I del Decret 132/2009, de 4 de setembre, del Consell, que estarà a la disposició dels interessats en la seu electrònica o portal institucional de la Generalitat en Internet (www.gva.es) i en qualsevol oficina PROP.  
4. Les sol·licituds hauran d'anar acompanyades de la documentació següent:  
a) Fotocòpia compulsada del DNI o document equivalent en el cas de nacionals d'altres països membres de la Unió Europea.  
b) Fotocòpia compulsada del títol acadèmic de llicenciatura en Dret o, si de cas hi manca, resguard d'haver efectuat el depòsit de les taxes per a la seua expedició.  
c) Targeta de sol·licitud d'ocupació.  
d) Acreditació que el sol·licitant de la subvenció està al corrent en el compliment de les obligacions tributàries i davant la Seguretat Social. La presentació de la sol·licitud de la subvenció comportarà l'autorització a la Conselleria d'Indústria, Comerç i Innovació perquè esta obtinga, de forma directa a través de certificats telemàtics, l'acreditació del compliment d'obligacions tributàries i davant la Seguretat Social, en els termes previstos en els articles 18 i 19 del Reial Decret 887/2006 (en avant, RLGS), de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.   
No obstant això, el sol·licitant hi podrà denegar expressament el consentiment; en este cas haurà d'aportar els certificats següents:  
- De l'Agència Estatal d'Administració Tributària, el certificat que acredite que el sol·licitant es troba al corrent de les seues obligacions tributàries.   
- De la Tresoreria General de la Seguretat Social, el certificat acreditatiu que el sol·licitant es troba al corrent en el compliment de les seues obligacions amb la Seguretat Social.  
- Dels serveis territorials de la Conselleria d'Economia, Hisenda i Ocupació, el certificat acreditatiu que el sol·licitant no té deutes de naturalesa tributària amb la Generalitat.   
En este sentit, els certificats expedits per les administracions tributàries i per la Seguretat Social tindran validesa durant un termini de sis mesos des de la data de l'expedició, d'acord amb el que establix l'article 23.3 del RLGS.   
e) Declaració responsable de no gaudir d'una beca de pràctiques professionals en la Generalitat diferent de la sol·licitada, o que resten menys de dos mesos per a la finalització de l'esmentada beca diferent en el moment de publicar-se esta convocatòria.   
f) Declaració responsable de no estar sotmés a les prohibicions per a obtenir la condició de beneficiari establides en l'article 13 de la LGS i que complix les bases de la convocatòria i la resta de normes que siguen d'aplicació, la qual s'inclou en el model normalitzat de sol·licitud.  
g) Declaració responsable que acredite que el sol·licitant no és deutor de la Generalitat per reintegrament de subvencions   
h) Indicació de la ciutat on vol realitzar la seua formació (Alacant, Castelló o València).   
i) Dades de domiciliació bancària (fitxa de manteniment de tercers, segons model establit per l'Ordre de la Conselleria d'Economia, Hisenda i Ocupació de 31 d'agost de 2007, i certificat de titularitat del compte bancari emés per l'entitat financera), excepte que s'hagen presentat amb anterioritat davant de la Generalitat i no hagen experimentat variació.  
j) Curriculum vitae del sol·licitant, segons model del Decret 132/2009, de 4 de setembre, del Consell.  
k) Certificat de l'expedient acadèmic (original o fotocòpia compulsada) de l'aspirant, emés pel centre on haja cursat els estudis, en què conste la nota mitjana obtinguda durant la carrera, preferentment, amb una puntuació de 5 a 10, i la relació d'assignatures cursades amb les seues notes.  
l) Fotocòpia compulsada d'altres títols acadèmics oficials o resguards de depòsit d'estos (títols de doctor, altres llicenciatures o diplomatures).  
m) Certificat de coneixement del valencià expedit o homologat per la Junta Qualificadora de Coneixements de Valencià.  
n) Títols d'altres idiomes de la Unió Europea expedits per les escoles oficials d'idiomes, universitats, ministeris o qualsevol organisme oficial acreditat.  
o) Acreditació d'experiència professional, relacionada directament amb l'objecte de la beca, mitjançant certificat de vida laboral, certificat de l'empleat o declaració responsable.  
p) Acreditació de cursos de formació relacionats amb l'objecte de la beca, mitjançant certificats o diplomes dels organismes oficials o centres reconeguts.  
5. La documentació exigida en el present article consistirà en originals o fotocòpies compulsades. Els documents expedits en l'estranger que es presenten per a acreditar requisits o mèrits previstos en la convocatòria i que no estiguen redactats en castellà hauran d'anar acompanyats d'una traducció oficial al castellà.  
6. Quan la sol·licitud no reunisca els requisits assenyalats en la present convocatòria o no s'aportara la documentació establida en l'apartat anterior, es demanarà al sol·licitant que en el termini màxim de 10 dies hàbils esmene la falta o adjunte els documents preceptius, amb indicació que si no ho fa així, es considerarà que ha desistit de la seua sol·licitud.   
Sisena. Instrucció del procediment i criteris d'admissió  
1. La Direcció General de Comerç i Consum de la Generalitat serà la competent per a la instrucció del procediment, en els termes previstos en l'article 24 de la LGS, i podrà realitzar d'ofici totes les actuacions que estime necessàries per a la determinació, el coneixement i la comprovació de les dades en virtut de les quals ha de formular-se la proposta de resolució.  
2. Una vegada conclòs el termini de presentació de sol·licituds, i prèviament a la seua valoració, l'òrgan instructor verificarà el compliment dels requisits exigits en la base segona d'esta ordre per a poder adquirir la condició de beneficiari, així com el compliment del termini de presentació de sol·licituds de l'apartat 1 de la base cinquena d'esta ordre.  
Setena. Comissió Avaluadora  
1. Per a l'examen i la valoració de les sol·licituds es constituirà una Comissió Avaluadora que estarà integrada pels membres següents:  
Titulars:  
- President: el cap del Servei Territorial de Consum de València.  
- Vocal: la cap del Servei Territorial de Consum d'Alacant.  
- Secretari: la cap del Servei de Suport i Defensa del Consumidor.  
Suplents:  
- President: el cap de secció del Servei Territorial de Consum de Castelló.  
- Vocal: el cap del Servei d'Inspecció.  
- Secretari: un tècnic de la Direcció General de Comerç i Consum.  
2. El règim jurídic de la Comissió serà l'establit en el capítol II del títol II de la LRJAP.  
3. La Comissió Avaluadora es reunirà dins dels 15 dies següents a l'acabament del termini de presentació de sol·licituds a fi de valorar els mèrits que es deduïsquen de la documentació aportada.  
Huitena. Criteris de valoració i barem  
Per a la concessió de les beques es tindran en compte els següents criteris, que es valoraran d'acord amb el barem següent:  
A) Expedient acadèmic   
a.1) La puntuació assignada a l'expedient acadèmic coincidirà amb la nota mitjana ponderada, i donarà lloc a una valoració entre 5 i 10 punts.  
Quan la ponderació estiga realitzada amb una puntuació 0-4 s'aplicarà el que disposen els apartats 4 i 5 de l'article 13 del Reial Decret 1.267/1994, de 10 de juny, pel qual es modifica el Reial Decret 1.497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.  
a.2) Especialització acadèmica: fins un màxim de 5 punts; es valorarà un màxim de 0,20 per assignatura relacionada directament amb el consum.   
a.3) Altres títols acadèmics oficials que no constituïsquen un requisit per a la concessió: fins un màxim de 3 punts d'acord amb l'escala següent:  
- Doctor: 2 punts.  
- Altres llicenciatures: 1 punt.  
- Diplomatures: 0,50 punts.  
B) Coneixements de valencià, fins un màxim d'1 punt d'acord amb la següent escala i puntuant-se exclusivament el nivell més alt acreditat:  
- Nivell oral: 0,25 punts.  
- Nivell elemental: 0,50 punts.  
- Nivell mitjà: 0,75 punts.  
- Nivell superior: 1 punt.  
Només es valoraran els certificats expedits o homologats per la Junta Qualificadora de Coneixements de Valencià.  
C) Coneixements d'idiomes de la Unió Europea, fins un màxim d'1 punt; es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts.  
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite mitjançant títol universitari i haja sigut valorat en l'apartat a.3 no es podrà computar també en este apartat.   
D) Coneixements addicionals. Es valoraran els següents subapartats:  
d.1) Experiència professional relacionada directament amb l'objecte de la beca, fins a 2 punts; es computarà 0,10 per cada mes complet treballat.  
d.2) Cursos de formació relacionats amb l'objecte de la beca, fins un màxim de 4 punts.  
Es valoraran els cursos de formació i perfeccionament de durada igual o superior a 15 hores que hagen sigut cursats o impartits per l'interessat, d'acord amb l'escala següent:   
- De 200 o més hores, 3,00 punts  
- De 100 o més hores, 2,00 punts  
- De 75 o més hores, 1,50 punts  
- De 50 o més hores, 1,00 punts  
- De 25 o més hores, 0,50 punts  
- De 15 o més hores, 0,20 punts  
Els centres de formació que impartisquen els cursos han de ser organismes oficials o centres reconeguts. En cap cas es puntuaran en el present subapartat ni en l'apartat C) anterior els cursos de valencià i d'idiomes.  
E) Entrevista: fins un màxim de 7,8 punts. En l'entrevista es valoraran es coneixements en matèria objecte de la beca i sobre l'administració autonòmica.  
Novena. Avaluació de les sol·licituds  
1. L'avaluació s'efectuarà atenent els criteris inclosos en el barem que s'establix en la base anterior.  
2. A l'entrevista seran citats els candidats amb millor puntuació en els criteris A), B), C) i D) del barem d'acord amb la distribució següent:  
- Les 10 persones amb millor puntuació dels sol·licitants per a les beques a Alacant.  
- Les 10 persones amb millor puntuació dels sol·licitants per a la beca a Castelló.  
- Les 20 persones amb millor puntuació dels sol·licitants per a les beques a València.  
Per al cas d'empats en els aspirants, seran citats a l'entrevista tots els que obtinguen la mateixa puntuació encara que se supere el nombre màxim de persones establides anteriorment.  
La puntuació dels criteris A), B), C) i D) del barem dels sol·licitants, així com la data de l'entrevista es faran públiques mitjançant l'anunci en la seu electrònica o portal institucional de la Generalitat en Internet (ww.gva.es). A estos efectes es fa constar que tant esta com les successives publicacions, s'efectuaran en l'esmentat mitjà.  
3. Realitzades les entrevistes i obtinguda la puntuació provisional de tots els aspirants, s'exposarà la llista, territorialitzada per províncies i ordenada segons la puntuació obtinguda, en la seu electrònica o portal institucional de la Generalitat en Internet (www.gva.es), durant 10 dies, per a la fase d'al·legacions.  
La puntuació provisional dels sol·licitants de les beques serà la suma de les puntuacions obtingudes en tots els criteris del barem, inclosa l'entrevista en el cas que esta es realitzara.   
4. Es crearà una borsa de reserva constituïda pels aspirants que no resulten adjudicataris de les beques, territorialitzada per províncies i prioritzada per ordre de puntuació, per a cobrir les vacants que puguen sorgir durant el període de gaudi.  
5. Finalitzat el procés de selecció, la Comissió Avaluadora, en el termini de 10 dies, elaborarà una proposta de resolució que inclourà la relació de beneficiaris i beneficiàries, la borsa de reserva a què es referix l'apartat anterior, i també una relació dels aspirants les sol·licituds dels quals han sigut desestimades, amb indicació de les causes que n'han motivat la denegació.  
6. De conformitat amb l'article 24.4 de la LGS, l'òrgan instructor emetrà un informe en què conste que de la informació que hi ha al seu poder es desprén que els beneficiaris complixen tots els requisits per a accedir a la subvenció.  
Desena. Resolució de la convocatòria  
1. Avaluades les sol·licituds, la proposta de la Comissió Avaluadora serà elevada, a través de l'òrgan instructor, al titular de la Conselleria d'Indústria, Comerç i Innovació, el qual dictarà una resolució de concessió de les beques que contindrà els punts que s'establixen en l'apartat 5 de la base anterior.  
2. El termini màxim per a resoldre i notificar les sol·licituds serà de tres mesos, comptats des de la data de publicació de la present ordre en el Diari Oficial de la Comunitat Valenciana. Transcorregut l'indicat termini sense que s'haja dictat una resolució expressa, les persones interessades entendran desestimades les seues sol·licituds per silenci administratiu en els termes previstos en l'article 44 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en relació amb el que establix l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat.  
3. La resolució de concessió es notificarà als interessats en els termes previstos en l'article 58 de la LRJAP i es publicarà en el Diari Oficial de la Comunitat Valenciana.   
4. La resolució a què es referixen els paràgrafs anteriors posa fi a la via administrativa i contra esta podrà interposar-se, potestativament, recurs de reposició davant l'òrgan que va dictar l'acte, en el termini d'un mes, a partir de l'endemà de la notificació de la resolució corresponent, o bé, directament recurs contenciós administratiu davant la sala de l'esmentada jurisdicció del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació de la resolució corresponent. En el cas que s'interpose recurs de reposició no es podrà interposar recurs contenciós administratiu fins que aquell siga resolt expressament o se n'haja produït la desestimació presumpta. Tot això, de conformitat amb els articles 10.1.a), 14 i 46 de la Llei 29/1998, de 13, de juliol, Reguladora de la Jurisdicció Contenciosa Administrativa, i articles 116 i 117 de la LRJPAC, i sense perjudici que l'interessat utilitze qualsevol altre recurs que estime procedent.  
Onzena. Obligacions de la persona beneficiària, dedicació i incompatibilitats  
1. Seran obligacions de la persona beneficiària:  
a) Incorporar-se al departament que se li indique en el termini establit; realitzar l'activitat que ha motivat la concessió durant el període de gaudi; guardar el degut secret i la deguda confidencialitat dels assumptes en què intervinga; així com complir tant les obligacions establides en l'article 14 de la LGS i en la present orde, com les instruccions que durant el període de vigència de la beca reba del seu tutor.   
b) Acceptar la concessió de la beca i renunciar a qualsevol altra beca coetània que es gaudisca.  
c) Per mitjà de l'acceptació de les bases incloses en esta ordre, els becaris cedixen gratuïtament i de forma indefinida els resultats que s'obtinguen com a conseqüència del desenvolupament de les beques a l'entitat concedent de la beca, que es reserva el dret de la seua publicació i utilització.  
2. Durant el període de gaudi, la persona beneficiària haurà d'exercir les pràctiques amb un horari màxim de 30 hores setmanals, que es distribuiran de la forma en què ho organitze el tutor.  
3. L'obtenció d'una beca serà incompatible amb l'exercici de qualsevol altra beca o ajuda, així com amb el desenvolupament d'una activitat laboral.   
4. La concessió i aprofitament de la beca no implicarà cap vinculació laboral o administrativa amb la Generalitat. De la mateixa manera, la condició d'integrant de la borsa de reserva de becaris no generarà en cap moment cap relació laboral amb la Generalitat, ni compromís d'accedir en qualsevol moment a la condició de becari.   
Dotzena. Obligacions del concedent  
1. Són obligacions d'esta conselleria amb les persones beneficiàries:  
a) Proporcionar el suport necessari, així com facilitar la utilització dels mitjans, instruments i equips que resulten necessaris per al normal desenvolupament de la seua activitat.  
b) Designar un tutor o tutora per a la coordinació i orientació de l'activitat a desenvolupar, en relació amb el que disposa l'apartat 4 de la base primera d'esta ordre.  
c) Vetlar pel desenvolupament adequat del programa de formació.  
d) Subscriure amb una entitat asseguradora una pòlissa d'assegurança per al cas d'accident individual, de la qual seran beneficiàries les persones adjudicatàries de la beca.  
2. Finalitzat el termini de la beca, i amb l'informe favorable del tutor o tutora, l'òrgan instructor expedirà el corresponent certificat d'aptitud i aprofitament a favor de la persona beneficiària de la beca.  
Tretzena. Facultats d'interpretació i resolució d'incidències  
1. Tant els dubtes com els conflictes que pogueren plantejar els becaris i becàries en l'exercici de la seua funció, o les unitats administratives que els tutelen, seran resolts per l'òrgan o l'autoritat que va concedir la beca, després de vist l'expedient contradictori i ajustant-se al Decret 132/2009, de 4 de setembre, del Consell, a la present ordre i a la resta de normativa que puga ser aplicada.  
2. El règim aplicable als supòsits de renúncia, rescissió i reintegrament de les beques serà l'establit en el Decret 132/2009, de 4 de setembre, del Consell.  
3. Davant de les incidències que deixen vacant una beca, es podrà procedir a cobrir-la, segons l'ordre establit en la borsa de reserva que resulte del procés de selecció de conformitat amb la base novena d'esta ordre, pel període que reste per a finalitzar la durada de la beca.